Държавен вестник, бр. 77, 2012 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  77
 – щетите, причинени от бездействие или 
незаконосъобразни действия;
 – опазването на поверения му инвентар и 
апаратура;
 – оптималното и ефективно използване на 
материалите и консумативите;
 – спазването на утвърдените правила за 
здравословни и безопасни условия на труд и 
правилата за противопожарна безопасност;
 – опазването на служебна и поверителна 
информация от личен характер, която би могла 
да накърни личното достойнство на пациента, 
на ръководителя или на служител на лечебното 
заведение, в което работи.
При упражняване на професията от здрав­
ния асистент се изисква да проявява емпатия, 
търпение, емоционална стабилност, лоялност и 
толерантност към възрастовите, етническите, 
религиозните и други различия. Необходимо 
е да има добри обноски и приветлив външен 
вид. Здравният асистент, който работи с деца, 
трябва да умее да привлича вниманието им и 
да спечели тяхното доверие.
При изпълнение на професионалните дей­
ности здравният асистент поддържа контакти с 
пациента, с неговите близки и с работния екип, 
като проявява гъвкаво поведение и адаптивност 
за работа при променящи се условия. 
Работното време на здравния асистент се оп­
ределя от потребностите от персонал в лечебното 
заведение. Най-често работи на почасов работен 
график съгласно разпоредбите на трудовото зако­
нодателство. При определени ситуации, изискващи 
спешни и неотложни действия, се налага работа 
с удължен работен ден, а също и в празнични и 
почивни дни.
Особеностите на работната среда предполагат 
наличието на известни рискови фактори:
 – физически рискове при повдигане, сваляне 
и пренасяне на пациенти, работа в изправено 
положение със стоене на едно място, повтаря­
щи се еднотипни движения, носене на тежести 
(чували с бельо, контейнери за стерилизация, 
инструментариум и др.);
 – сензорни рискове: миризми от използваните 
дезинфекционни и хигиенни препарати;
 – биологични рискове: инфекции, микози, 
алергии и др., възникващи при пренасяне на 
материали за изследвания, при обработка на 
болнично бельо и отпадъци; 
 – психологически рискове – възможна агре­
сия от страна на пациентите, стрес от потенциален 
риск от инцидент или злополука.
Здравният асистент осъществява трудова­
та си дейност на стационарно работно място, 
оборудвано с подходящи медицински помощни 
материали, пособия и консумативи  – медицин­
ски шкафове, превързочни материали, болнични 
легла, антидекубитални дюшеци, медицински 
легенчета, инвалиден стол, тоалетен стол, под­
лога, термометър, апарат за кръвно налягане, 
памперси, постелъчно бельо и др., в съответ­
ствие със спецификата на лечебното заведение, 
в което работи.
При изпълнението на задачи, изискващи 
придвижване (на пациента, на материали до и от 
централна стерилизация или биологичен матери­
ал за изследвания), здравният асистент използва 
специалните транспортни средства – медицинска 
носилка, инвалиден стол, транспортни колички 
за пренос на стерилни контейнери. 
В работата си здравният асистент спазва ука­
зания, свързани със здравните грижи – работна 
документация (нормативни документи, план-гра­
фик, рапортни тетрадки, регистрационни листове, 
фишове за заявки за материали, индивидуален 
работен план, седмичен график на извършваните 
дейности, стандарти по здравни грижи), помощни 
средства, компютърна техника, лични предпазни 
средства.
2.2. Възможности за продължаване на про­
фесионалното обучение
Придобилите трета степен на професионална 
квалификация по професията „Здравен асистент“ 
могат да актуализират или да разширят профе­
сионалната си квалификация в зависимост от 
изискванията на степента по рамкова програма Е. 
2.3. Възможности за професионална реали­
зация съгласно Националната класификация на 
професиите и длъжностите (НКПД 2011), утвър­
дена със Заповед № РД-01-931 на министъра на 
труда и социалната политика от 27.12.2010 г., изм. 
и доп. със заповеди № РД-01-204 от 28.02.2011 г., 
РД-01-426 от 30.05.2011 г., РД-01-529 от 30.06.2011 г., 
РД-01-533 от 30.06.2011 г., РД-01-952 от 29.12.2011 г. 
и № РД-01-586 от 6.07.2012 г.
Придобилите трета степен на професионална 
квалификация по професията „Здравен асистент“ 
могат да постъпят на работа на длъжностите 
(професиите) от НКПД 2011: 5329–1009 „Здра­
вен асистент“, 5329–3001 „Асистент на лекар по 
дентална медицина“, 5321–1001 „Болногледач“, 
както и други длъжности, допълнени при акту­
ализиране на НКПД.
Придобилите квалификация по професията 
„Здравен асистент“ могат да работят, като предо­
ставят базови здравни грижи както в структурите 
на лечебните заведения, така и в общността. 
Здравните асистенти имат възможности за ре­
ализация както в България, така и в страните 
от Европейския съюз.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да:
 – знае и прилага правилата за безопасна 
работа на работното място;
 – познава и ползва личните предпазни сред­
ства, не замърсява околната среда, поддържа 
лична хигиена и хигиена на работното място;